مخدوم ہاشم جواں بخت

مخدوم ہاشم جواں بخت، ایک پاکستانی سیاست دان ہیں جو 27 اگست 2018 سے اپریل 2022 تک پنجاب کے صوبائی وزیر خزانہ رہے۔ وہ اگست 2018 سے جنوری 2023 تک پنجاب کی صوبائی اسمبلی کے رکن رہے۔ اس سے قبل وہ مئی 2013 سے مئی 2018 تک پنجاب کی صوبائی اسمبلی کے رکن رہے۔

 ابتدائی زندگی اور تعلیم 
مخدوم ہاشم جواں بخت 27 ستمبر 1979 کو پیدا ہوئے۔  انھوں نے اسکول اور کالج کی تعلیم ایچی سن کالج لاہور سے حاصل کی۔ اور میک گل یونیورسٹی سے بیچلر آف کامرس کی ڈگری حاصل کی۔ 
 سیاسی کیریئر 
مخدوم ہاشم جواں بخت 2013 کے پنجاب کے صوبائی الیکشن میں PP-291 (رحیم یار خان-VII) سے آزاد امیدوار کے طور پر پنجاب کی صوبائی اسمبلی کے لیے منتخب ہوئے تھے۔ انھوں نے مئی 2013 میں پاکستان مسلم لیگ (ن)میں شمولیت اختیار کی۔ انھوں نے مئی 2018 میں صوبائی اسمبلی سے استعفا دے دیا تھا اور اپریل 2018 میں انھوں نے مسلم لیگ ن چھوڑ دی۔ بخت پنجاب کے صوبائی الیکشن 2018 میں پی پی 259 (رحیم یار خان-V) اور پی پی 261 (رحیم یار خان-VII) سے پاکستان تحریک انصافکے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ 27 اگست 2018 کو بخت کو وزیر اعلیٰٰ پنجاب سردار عثمان بزدار کی صوبائی کابینہ میں شامل کیا گیا اور انھیں پنجاب کا صوبائی وزیر خزانہ مقرر کیا گیا۔
وہ 2023 کے پنجاب کے صوبائی الیکشن میں پی ٹی آئی کے امیدوار کے طور پر پی پی 260 رحیم یار خان-VI سے صوبائی اسمبلی کی نشست کے لیے انتخاب لڑ رہے ہیں۔
 حوالہ جات 

زمرہ:بقید حیات شخصیات
زمرہ:پاکستان تحریک انصاف کے ارکان صوبائی اسمبلی (پنجاب)
زمرہ:پاکستان مسلم لیگ (ن) کے ارکان صوبائی اسمبلی (پنجاب)
زمرہ:پنجاب ارکان صوبائی اسمبلی 2013ء تا 2018ء
زمرہ:پنجاب ارکان صوبائی اسمبلی 2018ء تا 2023ء
زمرہ:1979ء کی پیدائشیں